Maksim Gorki

Maksim Gorki (), pravog imena Aleksej Maksimovič Pješkov (; 28. mart 1868 – 18. juni 1936), bio je ruski i sovjetski književnik, osnivač socrealizma i politički aktivist. Poznat je i po tome što je u pet navrata nominiran za Nobelovu nagradu za književnost.Nobelprize.org

Prije nego što je postigao uspjeh kao autor, mnogo je putovao po Ruskom Carstvu i često mijenjao poslove. Ta životna iskustva će kasnije uticati na njegovo pisanje. Družio se sa kolegama ruskim piscima Lavom Tolstojem i Antonom Čehovom, koje Gorki spominje u svojim memoarima. 
Tokom Prvog svjetskog rata, Gorki je podržavao pacifizam i internacionalizam, te antiratne proteste. Značajan dio svog života proveo je u egzilu iz Rusije, a kasnije i iz Sovjetskog Saveza, gdje je tokom Ruskog građanskog rata i 1920-ih kritički gledao i na carizam i na boljševike, osuđujući ih zbog političkih represija. U tadašnji SSSR se vraća 1928. na lični poziv Josifa Staljina gdje je stalno i živio od 1932. do smrti u junu 1936. Nakon povratka zvanično je proglašen "osnivačem socijalističkog realizma". Uprkos tome, njegovi odnosi sa sovjetskim režimom bili su prilično teški. Iako je bio Staljinov javni pristalica, održavao je prijateljstva sa Levom Kamenjevom i Nikolajem Buharinom, vođama antistaljinske opozicije pogubljenim nakon njegove smrti. Također se nadao ublažavanju sovjetske kulturne politike a ulagao je i napore da brani pisce koji su bili neposlušni prema režimu što je rezultiralo time da je posljednje dane proveo u nenajavljenom kućnom pritvoru.Время Горького и проблемы истории: Горький. Материалы и исследования ". Выпуск 14. 2018, ИМЛИ РАН

U svojim prvim pripovjestima opisuje egzistenciju ljudi s društvenog dna. Jedan od najboljih primjera takvog rada je pozorišni komad Na dnu. U nizu članaka prikazuje svoje neprijateljstvo prema fašizmu i malograđanskoj sebičnosti. Smisao umjetnosti tražio je u istini, stvaralačkom radu i afirmaciji boljih odnosa među ljudima.

 Djela 
 Romani 
 Goremika Pavel, (Goremyka Pavel, 1894). 
 Foma Gordejev (Foma Gordejev, 1899). 
 Troje (Troe, 1900). Također se prevodi i kao Tri čovjeka i Trojica
 Mati (Matʹ, 1906). Prvi put objavljeno na engleskom 1906.
 Život beskorisnog čovjeka (Žiznʹ nenužnogo čeloveka, 1908.)
 Ispovest (Ispovedʹ, 1908)
 Gradić Okurov (Gorodok Okurov, 1908)* 
 Život Matveja Kožemjakina (Žiznʹ Matveâ Kožemâkina, 1910.)
 Život Artamonovih (Delo Artamonovyh, 1925). Također prevedeno kao Artamonovi i dekadencija
 Život Klima Samgina (Жизнь Клима Самгина, 1925–1936).

 Novele i kratke priče 
 Crtice i priče (Očerki i rasskazy), 1899.
 Makar Čudra (Makar Čudra), 1892.
 Starica Izergil (Staruha Izergilʹ), 1895.
 Čelkaš, 1895.
 Jedna jesenja noć (Odnaždy osenʹû), 1895.
 Konovalov, 1897.
 Orlovi (Suprugi Orlovy), 1897.
 Bivši ljudi (Byvšie lûdi), 1897.
 Malva (Malʹva), 1897.
 Varenka Olesova (Varenʹka Olesova), 1898.
 Dvadeset šest muškaraca i djevojka (Dvadcatʹ šestʹ i odna), 1899.

 Također pogledajte 

 Reference 

 Vanjski linkovi 



Kategorija:Ruski pisci
Kategorija:Rođeni 1868.
Kategorija:Umrli 1936.